armvectores/hy_wikipedia_2023 huggingface dataset:
Սպեկտրային սարքեր

Սպեկտրային սարքեր, օպտիկական սարքեր, որոնցում տեղի է ունենում էլեկտրամագնիսական ալիքի մոնոքրոմատիկ բաղադրիչների օպտիկական վերաբաշխում։


== Կիրառություն ==
Այդ սարքերն օգտագործում են լույսի սպեկտրի կառուղվածքի քանակական և որակական բաղադրությունը՝ ճառագայթող, կլանող, ցրող և անդրադարձող նյութի, հետազոտելու համար։ Այս հետազոտությունները թույլ են տալիս դատել նյութի հատկությունների, քիմիական կառուցվածքի, ֆիզիկական երևույթների, ինչպես նաև լույսի և նյութի համագործակցության մասին։
Սպեկտրային սարքերը գործածվում են նաև տրված սպեկտրյալ կազմի ստացման համար։ Այս սարքերում որպես հիմնային էլեմենտ է օգտագործվում դիֆրակցիոն ցանցը, որն էլ իրականացնում է ճառագայթման բաժանումը։


== Տեսակներ ==
Ժամանակակից սպեկտրային սարքերի մեծ մասամբ համարվում են «դասական», քանի որ այն ընդլայնում է ճառագայթման սպեկտրը։
«Դասական» օպտիկական սարքերը կարելի է բաժանել 2 խմբի.

մոնոքրոմային
սպեկտորգրաֆիկական


=== Մոնոքրոմատորներ ===
Մոնոքրոմատորները նախատեսված են տրված սպեկտրալ ինտերվալում ճառագայթումն առանձնացնելու համար։
(7755) Հաուտ-Փրովինս

(7755) Հաուտ-Փրովինս (անգլ.՝ Haute-Provence), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 28-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 3,14212 ա. մ., առավելագույնը մոտենում է 2,7703 ա. մ. հեռավորության վրա և հեռանում 3,5139 ա. մ.։ Արեգակի շուրջ մեկ ամբողջական պտույտ է կատարում 2034,38 երկրային օրվա ընթացքում, իր ուղեծրով շարժվելով միջինում 0,176958 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7755) Հաուտ-Փրովինս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նատրիումի գերմանիդ

Նատրիումի գերմանիդ, անօրգանական միացություն՝ NaGe բանաձևով։ Առաջացնում է բյուրեղներ։


== Ստացումը ==
Ստացվում է նատրիումի և գերմանիումի փոխազդեցությունից՝ տաքացան պայմաններում.
  
    
      
        
          
            N
            a
            +
            G
            e
             
            
              
                →
                
                  
                    700
                    
                      o
                    
                  
                  C
                
              
            
             
            N
            a
            G
            e
          
        
      
    
    {\displaystyle {\mathsf {Na+Ge\ {\xrightarrow {700^{o}C}}\ NaGe}}}
  


== Ֆիզիկական հատկությունները ==
Առաջացնում է բյուրեղներ։ Մոլեկուլի պարամետրերը՝ a=1,233 նմ, b=0,670 նմ, c=1,142 նմ, β=119,9°, Z=16:


== Ծանոթագրություններ ==


== Գրականություն ==
Руководство по неорганическому синтезу: В 6-ти т. / Ред. Брауэр Г.. — М.: Мир, 1985. — Т. 3. — 392 с.
Диаграммы состояния двойных металлических систем / Под ред. Н. П. Лякишева. — М.: Металлургия, 1997. — Т. 2. — 1024 с. — ISBN 5-217-01569-1.
Ինդռա

Ինդռա (էստ․՝ Indra), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
SketchUp

SketchUp, ծրագրային ապահովում եռաչափ դիզայնի և ճարտարապետական ձևավորման համար։ Հիմնականում օգտագործվում է բնակելի շենքերի, կահույքի, ինտերիերի մոդելավորման համար։ Կան աստիճանների նախագծման գործիքներ, էլեկտրական լարեր, սանտեխնիկա և սարքավորումներ։ Սակայն դրա հիման վրա շատ ավելի մեծ նախագծեր կան։ Օրինակ, SketchUp-ում ստեղծվել է Կրասնոյարսկ քաղաքի եռաչափ մոդելը գեոդատով։ 2006 թվականի մարտին SketchUp-ը ձեռք բերվեց Google-ի կողմից՝ @Last Software կոչվող փոքր ընկերության հետ միասին։ 2012 թվականի ապրիլին Google-ը չբացահայտված գումարով վաճառեց SketchUp-ը Trimble Navigation-ին։ Ծրագրի երկու տարբերակ կա՝ անվճար ոչ առևտրային օգտագործման համար, SketchUp Make սահմանափակ ֆունկցիոնալությամբ (հիմնականում այլ ձևաչափեր արտահանելու առումով) և վճարովի SketchUp Pro:


== Պատմություն ==
SketchUp-ը մշակվել է @Last Software ընկերության կողմից, որը համահիմնադրվել է 1999 թվականին Բրեդ Շելի և Ջո Էշի կողմից։ SketchUp-ը ստեղծվել է 2000 թվականի օգոստոսին որպես 3D բովանդակության ստեղծման գործիք և նախատեսված էր որպես ծրագրային ծրագիր դիզայնի մասնագետների համար։ Ծրագիրը 2000 թվականին իր առաջին առևտրային ցուցահանդեսում արժանացավ Համայնքի ընտրության մրցանակի ։ SketchUp-ի macOS-ի առաջին թողարկումը 2002 թվականին Macworld-ում արժանացավ «Լավագույն շոուի» մրցանակին։


== Ծանոթագրություններ ==
Կադիշչի (գյուղ, Սմոլենսկի շրջան)

Կադիշչի (ռուս.՝ Кадищи), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլևկա (գյուղ, Մելեուզովսկի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ռուս.՝ Васильевка, բաշկիրերեն՝ Васильевка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 374 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3367) Ալեքս

(3367) Ալեքս (անգլ.՝ Alex), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 15-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,784683 ա. մ., առավելագույնը մոտենում է 2,5938 ա. մ. հեռավորության վրա և հեռանում 2,9755 ա. մ.։ Արեգակի շուրջ մեկ ամբողջական պտույտ է կատարում 1697,31 երկրային օրվա ընթացքում, իր ուղեծրով շարժվելով միջինում 0,2121 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3367) Ալեքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էլիսոն Քինգ

էլիսոն Քինգ (անգլ.՝ Alison King, մարտի 3, 1973(1973-03-03), Լեսթեր, Միացյալ Թագավորություն), անգլիացի դերասանուհի։


== Կենասագրություն ==
Էլիսոն Քինգը ծնվել է 1973 թվականի մարտի 3-ին  Լեսթերում (Անգլիա, Միացյալ Թագավորություն) բուժաշխատողներ Ալեքսի և Ջուն Քինգի ընտանիքում։ Նրանց հինգերորդ երեխան է և երրորդ աղջիկը։
Էլիսոնը կինոյում նկարահանվել է 1994 թվականին՝ «Իրար հետևից» հեռուստասերիալում՝ մարմնավորելով տիկին Կուպերի դերը։ Հայտնի է դարձել «Coronation Street» սերիալի շնորհիվ, ընդհանուր խաղացել է 24 ֆիլմերում և հեռուստասերիալներում։
2007-2012 թվականներին Էլիսոնը կազմել է փաստային ամուսնություն, ձայնաօպերատոր Ադամ Հակետի հետ, որի հետ նշանված էր 2011 թվականի սեպտեմբեր ամսից։ Նախկին զույգերը ունեին աղջիկ` Դեյզի Մըյ Հակետը (ծնվ.11.02.2009 թ.):


== Ծանոթագրություններ ==


== Արտաքին հղումներ ==
Էլիսոն Քինգ (անգլ.) Internet Movie Database կայքում
Գևորգ Ազնավուր

Գևորգ Վիգենի Ազնավուր (Ազնվանուրյան) (1861, Ստամբուլ, Օսմանյան կայսրություն - նոյեմբերի 11, 1920(1920-11-11), Ստամբուլ, Օսմանյան կայսրություն), հայ բուսաբան։ 
Ծնվել է Կ. Պոլսում։ Կրթությունն ստացել է ծննդավայրում։ Կ. Պոլսի և նրա շրջակայքի բույսերից ԱԱզնավուր  հավաքել և ստեղծել է հարուստ հերբարիում։ 1896-ից եղել է Ֆրանսիայի բուսաբանության ընկերության անդամ։ 1897–1918-ին ուսումնասիրել է Կոնիայի, Մերզիֆոնի, Սիրա կղզու, Արևմտյան Հայաստանի շրջանները։ Ա. նկարագրել 193 նոր բույսեր։ Նրա չտպագրված, մեծածավալ հատորները (ձեռագիրը գտնվում է Էդինբուրգի համալսարանի բուսաբանության ամբիոնում) նվիրված եև Կ. Պոլսի և նրա շրջակայքի բուսական աշխարհին։ ԱԱզնավուր  մահացել է նոյեմբերի 11-ին, Կ. Պոլսում։


== Ծանոթագրություններ ==
Սան Ֆեդելե Ինտելվի

Սան Ֆեդելե Ինտելվի (իտալերեն՝ San Fedele Intelvi), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 1712 մարդ, խտությունը՝ 149 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 22028։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comune.sanfedeleintelvi.co.it Archived 2019-01-30 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էլլիի մասին

Էլլիի մասին (պարսկերեն՝ درباره الی), իրանցի ռեժիսոր Ասղար Ֆարհադիի գեղարվեստական ֆիլմը, որն էկրաններին է հայտնվել 2009 թվականին։ Ֆիլմը դարձել է Բեռլինի 59-րդ կինոփառատոնի մրցանակակիր։ «Արծաթե արջուկ»` լավագույն ռեժիսուրայի համար մրցանակն ստացել է ֆիլմի ռեժիսոր Ասղար Ֆարհադին։ Ֆիլմը նաև հավակնել է Օսկար մրցանակի` Լավագույն օտարալեզու ֆիլմի համար անվանակարգում, սակայն չի ընդգրկվել եզրափակիչ անցած 5 ֆիլմերի ցանկում։ Այս ֆիլմը նաև վերջին իրանական ֆիլմն է դարձել Գոլշիֆթե Ֆարահանիի համար այն բանից հետո, երբ նրան արգելել են նկարահանվել Իրանում` հոլիվուդյան «Մահվան մարմինները» ֆիլմի պրեմիերային առանց հիջաբի կարմիր գորգին հայտնելու պատճառով։


== Սյուժե ==
Իրանցի ընկերները եռօրյա հանգստի են մեկնում Կասպից ծովի ափ։ Նրանք բոլորը իրավաբանության ֆակուլտետի նախկին համակուրսեցիներ են, երեք ամուսնական զույգ` մանկահասակ երեխաների հետ։ Ճանապարհորդության նախաձեռնողը` Սեպիդեն, իր հետ վերցնում է իր դստեր դաստիարակչուհուն` Էլլիին, որպեսզի ծանոթացնի նրան Գերմանիայից վերադարձած Ահմադի հետ։
Նրանք բոլորը հասնում են Սեպիդեի կողմից վարձած տան մոտ, սակայն չեն կարող այնտեղ մնալ, քանի որ անսպասելիորեն վերադարձել է տանտերը։ Նրանց մի լքված տուն են առաջարկում ծովի ափին, որին, ի վերջո, ընկերները համաձայնում են։ Այնտեղ բջջային կապ չկա, այդ պատճաով զանգել կատարելու համար նրանք ստիպված են վերադառնալ տանտիրուհու մոտ։
Էլլիին ճնշում են ընկերների ակնարկները, սակայն ի վերջո նա սկսում է համակրանք զգալ Ահմեդի հանդեպ։ Էլլիին անսպասելիորեն անհետանում է դժբախտ պատահարի ժամանակ, երբ երեխաներից մեկը քիչ էր մնում խեղդվեր։ Ընկերները չգիտեն` արդյո՞ք նա խեղդվել է, թե հեռացել է` առանց նախազգուշացնելու։ 


== Դերերում ==
Գոլշիֆթե Ֆարահանի` Սեպիդե
Թարանե Ալիդուստի` Էլլի
Շահաբ Հոսսեյնի` Ահմադ
Մերիլա Զարեի` Շոխրեխ
Մանի Ֆագիգի` Ամիր
Պեյման Մոադի` Պեյման
Ռանա Ազադիվար` Նաազի
Ահմեդ Մեհրանֆար` Մուչեհր
Սաբեր Աբար` Ալիրեզա


== Քննադատություն ==
Իրանցի ռեժիսորը պիկնիկի ժամանակ մահացած աղջկա մասին իր պատմությունը նկարահանել է այն մասին, թե ինչ է լինում դրանից հետո ոչ թե ընդունված կերպ, այլ` եվրոպական դաժան ձևով, սակայն դեպի Արևմուտք իրենց ճանապարհին ֆիլմի հեղինակները մնացել են կես ճանապարհին` կորցնելով ազգային յուրահատկությունը, սակայն ամբողջապես չյուրացնելով ուրիշի ողբերգությանը հատուկ հոգեբանական ողջ նրբությունն ու խորքը։ Նինա Ցիրկուն, «Կինոարվեստ»


== Պարգևներ և առաջադրումներ ==
2009` «Արծաթե արջուկ»` լավագույն ռեժիսուրայի համար (Ասղար Ֆարհադի), Բեռլինի 59-րդ կինոփառատոն
2009` Տրայբեկի մրցանակ` լավագույն խաղարկային ֆիլմ անվանակարգում
2009` Բրիսբենյան կինոփառատոնի մրցանակ
2009` Կերալի միջազգային կինոփառատոնի մրցանակ` ամենահայտնի ֆիլմ անվանակարգում
2009` «Բյուրեղապակյա սիմուրգ» մրցանակ, Իրանի Ֆաջր կինոփառատոն, լավագույն ռեժիսոր (Ասղար Ֆարհադի), լավագույն դերասան (Շահաբ Հոսսեյնի)
2009` ներկայացրել է Իրանը Օսկարի 82-րդ մրցանակաբաշխության ժամանակ` հավակնելով Լավագույն օտարալեզու ֆիլմի համար մրցանակին


== Ծանոթագրություններ ==


== Արտաքին հղումներ ==
«Էլլիի մասին»(անգլ.) ֆիլմը Internet Movie Database կայքում
Էլլիի մասին // Memento Films (Ֆրանսերեն)
Էլլիի մասին // Iran Negah
Էլլիի մասին // 30nema
Միխայլովկա (գյուղ, Միխայլովսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка), գյուղ Ռուսաստանի Պրիմորիեի երկրամասի Միխայլովսկի շրջանի կազմում։
Բնակչությունը 2010 թվականին գրանցված տվյալներով կազմում էր 9153 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յաստրեբշչինսկի գյուղական խորհուրդ (Գլուխովսկի շրջան)

Յաստրեբշչինսկի գյուղական խորհուրդ  (ուկրաիներեն՝ Яструбщинська сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Յաստրեբշչինսկի գյուղական խորհրդում բնակվում էր 351 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ժերար Սվազլյան

Ժերար Ժիրայր Սվազլյան (անգլ.՝ Gerard Jirayr Svazlian, օգոստոսի 31, 1946(1946-08-31), Ալեքսանդրիա, Եգիպտոս), ամերիկահայ ջութակահար։


== Կենսագրություն ==
Ժերար Սվազլյանը ծնվել է Եգիպտոսի Ալեքսանդրիա քաղաքում հայ ծնողներից։ Երկրորդ համաշխարհային պատերազմից հետո նրա ընտանիքը տեղափոխվել է Հայաստանի Խորհրդային Սոցիալիստական Հանրապետություն, որտեղ 44 տարեկանում մահացել է նրա հայրը։ Քանի որ հայրն արտիստիկ անձնավորություն էր, նա երազում էր, որ իր հինգ երեխաներից երեքը դառնան երաժիշտ։ Սվազլյանի մայրը Ժերարի համար ընտրել է ջութակը, եղբոր համար՝ թավջութակը, իսկ քրոջ համար՝ դաշնամուրը։ Նրա երկու ավագ քույրերը դարձել են գիտնականներ։
Ժերարը ջութակ սկսել է նվագել յոթ տարեկանից և ուսումը շարունակել է Ռոմանոս Մելիքյանի անվան հեղինակավոր երաժշտական ուսումնարանում և Կոմիտասի անվան կոնսերվատորիայում։ Դպրոցական տարիներին նա ջութակ է դասավանդել և նվագել է Երևանի պետական օպերային նվագախմբում։ Իր եղբոր և քրոջ հետ նա ստեղծել է եռյակ և համերգներ կազմակերպել նախկին խորհրդային հանրապետություններում, Արևելյան Եվրոպայում և Միացյալ Նահանգներում։ Ժերար Սվազլյանը ժամանել է Նյու Յորք 1975 թվականին, որտեղ նվագել է տարբեր նվագախմբերում, այդ թվում՝ Մետրոպոլիտեն օպերայի նվագախմբում։ 1978 թվականին նա տեղափոխվել է Սան Ֆրանցիսկո, որտեղ սկսել է շատ բուռն և բեղմնավոր կարիերա։ Նույն թվականին նա ամուսնացել է Անահիտի հետ։ Նրանք ունեն երկու երեխա՝ Մոնիկ և Ռոզի Սվազլյանները։
Սան Ֆրանցիսկոյի երաժշտական կոնսերվատորիայում դասավանդելու ընթացքում Ժերարը միացել է Սան Ֆրանցիսկոյի օպերայի, բալետի, սիմֆոնիկ և կամերային նվագախմբերին։ 1981 թվականից Սան Ֆրանցիսկոյի օպերային նվագախմբի մշտական անդամ էր։ 1992-2002 թվականներին Սվազլյանը զբաղեցրել է Սան Ֆրանցիսկոյի երաժշտության ուսուցիչների ասոցիացիայի նախագահի պաշտոնը։ Պարգևատրվել է քաղաքապետ Ուիլլի Բրաունի պատվոգրով և Կալիֆոռնիայի երաժշտության ուսուցիչների ասոցիացիայի (Սան Ֆրանցիսկո) մրցանակով՝ անձնազոհ առաջնորդության համար։
Ժերարը ղեկավարել է հայկական առաջին դասական օպերայի՝ «Արշակ Բ»-ի համաշխարհային պրեմիերան բեմադրելու ջանքերը՝ 2001 թվականի ներկայացումների համար հայ համայնքից հավաքելով մեկ միլիոն դոլար։


== Ծանոթագրություններ ==


== Արտաքին հղումներ ==
Պրոֆիլ
Արշակ Բ(չաշխատող հղում)
Տագասոդե

«Տագասոդե» (ճապ.՝ 誰袖, 誰ヶ袖, 誰が袖, «Ում հագուստն է»), ճապոնական գեղանկարչական ստեղծագործություն, որտեղ ներկայացված են դարակների վրա կախված հագուստներ։ «Տագասոդե» զարդանկարներում մարդիկ բացակայում են։ Շատ հաճախ այդպիսի զարդանկարները պատկերվում էին առաջակալների վրա և ժողովրդականություն էին վայելում Մամոյամայի ժամանակաշրջանում և Էդո ժամանակաշրջանի սկզբին։ Զարդանկարներում պատկերված հագուստները արտացոլում էին  16-րդ դարի վերջի և 17-րդ դարի սկզբի նորաձևության միտումները։


== Նկարագրություն ==
Առաջակալների վրա «Տագասոդե» կամ «Ում հագուստն է» պոետիկ անվանումով զարդանկարում պատկերված է դարակներից կախված հագուստի հարուստ տեսականի, ավելի շատ կանացի, նախշավոր կտորներից։ Երբեմն հագուստի կողքին հայտնվում են կահույքի պարագաներ, օծանելիքի տուփեր, նամակներ, խաղալիքներ, զարդեր կամ երաժշտական գործիքներ։ «Ում հագուստն է» բառակապակցությունը հանդիպում է ճապոնական դասական սիրո պոեզիայում։ «Տագասոդե» -ն հաճախ համարվում էր բանաստեղծության ներածական արտահայտություն, այնուհետև լիրիկական հերոսը մտորում էր, թե ով է այդ գեղեցիկ կինը, որ կրում է այդ հագուստը։ «Տագասոդե» -ն կարող էր ունենալ գաղտնի սադրիչ իմաստ, հեղինակը հրավիրում է դիտորդին խորհելու այն մասին, թե ով է այդ հագուստի տիրուհին։


== Պատմություն ==

«Տագասոդե» ընդհանուր տերմինով հետագայում  19-րդ դարից սկսեցին կոչել համանման թեմատիկայով առաջակալները և մյուս ստեղծագործությունները, չնայած դրանց մեծ մասը ստեղծվել էին ավելի վաղ։ 17-րդ դարի սկզբին հագուստների (իկօ-ձյու) պատկերումը հաճախ կատարվում էր հորիզոնական և ուղղահայաց թղթագլանների վրա և գրքերի փայտափորագրական նկարազարդումների ժամանակ։ Նմանատիպ նկարազարդումները հրատարակվում էին կանանց վարքագծի մասին գրքերում, որտեղ պատկերվում էր, թե ինչպես պետք է կախել և ցուցադրել օժիտի մեջ մտնող հագուստը։  Հագուստի դարակները հաճախ օգտագործվում էին որպես վարագույր, սենյակում տարածություն առանձնացնելու նպատակով։ Գեղեցիկ հագուստներով նման դարակները ցուցադրում էին դրանց տերերի հարստությունը և հանդիսանում էին յուրահատուկ «նորաձևության ցուցադրություն»։ Ավելի վաղ շրջանի «Տագասոդե» առաջակալներ ներկայումս չեն պահպանվել, բայց հայտնի են 15-16-րդ դարերի արվեստի համանման ստեղծագործություններ։ «Տագասոդե»-ն հաճախ պատկերվում էր անուշաբույր խեժերի տուփերի վրա։  Հագուստի հետ միասին տարբեր ծաղիկներ պատկերելով՝ հեղինակները կարծես ենթադրում էին, թե ինչպիսին պետք է լինի այդ հագուստի հոտը, անծանոթուհու հոտը հաճախ էր հիշատակվում  բանաստեղծություններում, որոնց շնորհիվ էլ ստեղծվում էին այդ զարդանկարները։ «Տագասոդե» զարդանկարները մեծ մասսայականություն էին վայելում Մամոյամայի դարաշրջանում և Էդո դարաշրջանի սկզբին։ Դրանց վրա աշխատել են գեղարվեստի տարբեր դպրոցների վարպետներ։ Պահպանված առանձին առաջակալների հեղինակությունը վերագրվում է Տավարայա Սոտացուին կամ նրա աշակերտներին։  Ավելի ուշ որոշ նրբազգաց հանդիսատեսներ շուտով դադարեցին ընկալել «Տագասոդե»-ի  նուրբ բանաստեղծական իմաստը և  17-րդ դարի երկրորդ կեսից դրանց մասսայականությունը շեշտակիորեն անկում ապրեց։


== Ծանոթագրություններ ==
Լուիզ Գլովեր

Լուիզ Գլովեր (անգլ.՝ Louise Glover, փետրվարի 8, 1983(1983-02-08), Սենտ Հելենս, Մերսիսայդ, Անգլիա, Միացյալ Թագավորություն), անգլիացի մոդել և լուսանկարիչ։
19 տարեկանում նա ներկայացրել էր Մեծ Բրիտանիան «Միսս Աշխարհ 2002» մրցույթում։
Գլովերը հայտնվեց «Playboy Vixens» ամսագրի շապիկին 2006-ի Հունվարին և դարձավ առաջին բրիտանացի մոդելը, ով «Playboy» ամսագրի կողմից ճանաչվել է «Տարվա մոդել»։


== Աղբյուրներ ==


== Արտաքին հղումներ ==
Պաշտոնական կայք
Նեղուց

Նեղուց, ջրային համեմատաբար նեղ տարածություն, անջատում է ցամաքի տարբեր մասեր և միացնում ջրային ավազաններ կամ դրանց մասերը։


== Նեղուցների բնութագիր ==
Նեղուցները բնութագրվում են երկարությամբ, ամենամեծ ու ամենափոքր լայնությամբ ու խորությամբ։ Նշվում են նաև Օվկիանոսային հոսանքների ուղղությունը և արագությունը։ Նավարկելի ջրանցքների համար կազմվել են նավարկության ձեռնարկներ։
Աշխարհի ամենաերկար նեղուցը Մոզամբիկի նեղուցն է՝ 1670 կմ, ամենալայն (950 կմ) և ամենախոր նեղուցը (5840 մ) Դրեյկի նեղուցն է։


== Նեղուցների դասակարգում ==


=== Նեղուցներն ըստ օվկիանոսների ավազանների ===
Նեղուցներ, որոնք գտնվում են մեկ օվկիանոսի ավազանում (օրինակ, Դարդանելի, Ցուգարու նեղուց)
Նեղուցներ, որոնք միացնում են երկու օվկիանոսային ավազաններ (Բերինգի նեղուց, Դրեյկի նեղուց, Տոռեսի նեղուց)


=== Նեղուցներն ըստ մայրցամաքների ===
Նեղուցներ, որոնք բաժանում են մայրցամաքների երկու մասերը միմյանցից (Սկագերակ նեղուց, Հորմուզի նեղուց)
Նեղուցներ, որոնք բաժանում են մայրցամաքը սահմանակցող կղզուց (Պա դը Կալեի նեղուց, Ցուսիմայի նեղուց, Կորեական նեղուց, Մագելանի նեղուց)
Նեղուցներ, որոնք բաժանում են երկու կղզիներ (Բոնիֆաչոյի նեղուց, Զոնդյան նեղուց)
Նեղուցներ, որոնք բաժանում են երկու մայրցամաքներ (Ջիբրալթարի նեղուց, Բերինգի նեղուց, Բաբ էլ-Մանդեբի նեղուց)


=== Համաձայն միջազգային իրավական կարգավիճակի ===
Նեղուցներ, որոնք օգտագործվում են միջազգային նավագնացության համար, միացնում են բաց ծովերը կամ բացառապես տնտեսական գոտիներ։ Բոլոր պետությունների նավերը ու օդանավերը օգտվում են տարանցիկ ուղու միջազգային նավագնացության իրավունքից (Սինգապուրի նեղուց, Բաբ էլ-Մանդեբի նեղուց)։
Նեղուցներ, որոնք օգտագործվում են միջազգային նավագնացության համար, միացնում են բաց ծովերը կամ բացառապես տնտեսական գոտիները և պետությունների ծովային տարածքները (Խուան դե Ֆուկա, Կանադա և ԱՄՆ)։ Նման նեղուցներում օտարերկրյա նավերը օգտվում են խաղաղ անցման իրավունքից։
Նեղուցներ, որոնք օգտագործվում են միջազգային նավագնացության համար և որոնց անցումը ամբողջությամբ և մասնակի կարգավորվում է ընդունված հին պայմանագրերի համաձայն (Բոսֆոր, Թուրքիա, նեղուցների կարգավիճակի մասին Մոնտրյոյի պայմանագիր)։


== Ծանոթագրություններ ==
Բշտիկոտներ

Բշտիկոտներ, ծոպաթևեր, տրիպսներ (լատ.՝ Thysanoptera), միջատների կարգ։ Հայտնի է ավելի քան 2000, Հայաստանում՝ մոտ 120 տեսակ՝ տարածված ամենուրեք։


== Արտաքին կառուցվածք ==
Մարմինը տափակ է, երկարությունը՝ 0, 55 մմ։ Բերանային ապարատը ծակող-ծծող է։ Բեղիկները թելանման են՝ կազմված 6-9, փորիկը՝ 10 հատվածներից։ Ոտքերը կարճ են, թաթերն ունեն թույլ զարգացած զույգ ճանկեր, որոնց միջև տեղադրված են բշտիկաձև ծծիչները (այստեղից՝ անվանումը)։ Ունեն 4 թև, որոնցից 2-ը նեղ են, երկար՝ երիզված թարթիչավոր ծոպերով։ Ապրում և ձվադրում են հիմնականում բույսերի վրա, ծծում նրանց հյութը։ Կան նաև գիշատիչներ, որոնք սնվում են լվիճներով, տզերով, որդաններով։ Հիմնականում ծխախոտի, ցորենի, խաղողի և այլնի վնասատուներ են։ Ծխախոտի տրիպսը բազմավեր է, զարգացման ընթացքում Արարատյան դաշտում տալիս է 6-7 սերունդ։
Միդորի Զայլեր

Միդորի Զայլեր (գերմ.՝  Midori Seiler, փետրվարի 18, 1969(1969-02-18), Օսակա, Ճապոնիա), գերմանա-ճապոնական ծագմամբ ջութակահարուհի և ալտ։ Ջութակի և ալտի դասարանի ուսուցիչ։


== Կենսագրություն ==
Ծնվել է դաշնակահարների ընտանիքում. հայրը՝ Բավարիացի Էրնստ Ֆրիդրիխ Զայլերը ապագա ճապոնուհի կնոջ հետ ծանոթացել է Ջուլյարդյան դպրոցում և 1961 թվականին նրա հետևից գնացել է Ճապոնիա։ Սկսել է երաժշտությամբ զբաղվել Հելմութ Ցեյտմայերի և Վեգ Շանդորայի ղեկավարությամբ, պարապմունքները շարունակել է Բազելի կոնսերվատորիայում Ադելինա Օպրյանի մոտ և Schola Cantorum Basiliensis-ում Թոմաս Հենգելբրոքի մոտ, իսկ այնուհետև Լոնդոնում Դեյվիդ Տակենոյի մոտ։ Ինչպես նաև նրա ուսուցիչներից են եղել՝ պրոֆեսոր Էբերհարդ Ֆելտցը  և Ստեփան Մայը։
Լինելով ուսանողուհի, որպես կոնցերտմեյստեր հանդես է եկել Շվեյցարիայի երիտասարդական սիմֆոնիկ նվագախմբում։ 1991 թվականից նվագում է Հնագույն երաժշտության բեռլինյան ակադեմիայի կամերային անսամբլում, նրանց հետ համերգներ է տվել Լոնդոնում, Ամստերդամում, Վիեննայում։ Ելույթ է ունեցել նաև եվրոպական այլ բարոկկո նվագախմբերի հետ։ Որպես մենակատար հյուրախաղերի է մեկնել Եվրոպա, ԱՄՆ,  Ասիա, Լատինական Ամերիկա։
Մշտապես համագործակցում է  «Anima Eterna» նվագախմբի բելգիացի դաշնակահար և դիրիժոր Ջոս վան Իմերսելի հետ։
Միդորիի երեք քույրերը ևս երաժիշտներ են, պատանի տարիքում նրանք չորսով նվագում էին Զայլերի լարային քառյակում։


== Երգացանկ ==
Վիվալդի, Բոկերինի, Հենդել, Բախ, Տելեման, Բորոդին, Նիկոլայ Ռիմսկի-Կորսակով, Մոցարտ, Բեթհովեն, Մենդելսոն,  Հայդն, Շուբերտ։
Բասկական պարուսույց  և Հնագույն երաժշտության բեռլինյան ակադեմիայի ջութակահար Խուան Կուրս Դիասի հետ ձայնագրել են  խորեոգրաֆիկ համերգ՝ Անտոնիո Վիվալդիի «Տարվա եղանակներ»-ի բալետային-դրամատիկ մեկնաբանումը, որը գրավել է հանդիսատեսի և լրատվամիջոցների ուշադրությունը։


== Մանկավարժական գործունեություն ==
Վարպետության դասեր էր անցկացրել Բրյուգգեում, Անտվերպենում, դասախոսություններ է կարդացել Հաագայում։ Պրոֆեսոր։ 2010 թվականից բարկա է դասավանդում Վայմարի երաժշտության բարձրագույն դպրոցում։


== Ծանոթագրություններ ==


== Արտաքին հղումներ ==
Պաշտոնական կայք(գերմ.),(անգլ.)
Վեյմարի երաժշտության բարձրագույն դպրոցի Archived 2012-07-11 at the Wayback Machine. կայքում(գերմ.)
Кантаты Баха կայքում(անգլ.)
Ալյոշա (այլ կիրառումներ)

Ալյոշա, կարող է վերաբերել՝

Ալյոշա - ուկրաինացի երգչուհի
Ալյոշա - հուշարձան Բուլղարիայի Պլովդիվ քաղաքի Բունարջիկ բլրի վրա՝ ի հիշատակ խորհրդային զինվորի
Դոլգոպոլովկա (գյուղ, Ռոմնիի շրջան)

Անվան այլ կիրառումների համար տե՛ս՝ ԴոլգոպոլովկաԴոլգոպոլովկա (ուկրաիներեն՝ Довгополівка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Դոլգոպոլովկա գյուղում բնակվում էր 293 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերնետ շրջան (Տեխաս)

Բերնետ շրջան (անգլ.՝ Burnet County), ԱՄՆ Տեխաս նահանգի 254 վարչական միավորներից մեկը։ 2010 թվականի դրությամբ բնակչության թիվը կազմում էր 42 750 մարդ։ Շրջկենտրոնը Բերնետ քաղաքն է :


== Պատմություն ==
Շրջանը պաշտոնապես կազմավորվել է 1852 թվականին Բել, Թրևիս և Վիլյամսոն շրջաններից։ Իր անվանումը ստացել է Տեխասի Հանրապետության առաջին (ժամանակավոր) նախագահ Դևիդ Գովերնեուր Բերնետի պատվին։


== Աշխարհագրություն ==
ԱՄՆ վիճակագրության բյուրոյի տվյալներով շրջանի ընդհանուր մակերեսը կազմում է 2,640 կմ², որից 2,570 կմ²-ն զբաղեցնում է ցամաքը իսկ 70 կմ²-ն կամ 2,6 %-ը՝ ջրային տարածքները։


=== Հարևան շրջաններ ===
Լամպասաս շրջան (հյուսիս)
Բել շրջան (հյուսիս-արևելք)
Վիլիամսոն շրջան (արևելք)
Թրևիս շրջան (հարավ-արևելք)
Բլանկո շրջան (հարավ)
Լանո շրջան (արևմուտք)
Սան Սաբա շրջան (հյուսիս-արևմուտք)


== Բնակչություն ==
2000 թվականի մարդահամարի տվյալներով շրջանի բնակչությունը կազմում էր 34,147 բնակիչ, իսկ 2010 թվականին՝ 	42,750 մարդ։ Բնակչության խտությունը կազմում էր 17 մարդ/կմ²։ Շրջանի տարածքում հաշվվում է 15,933 բնակելի շինություն՝ մոտ 6 շինություն/կմ² խտությամբ։ Ռասայական կազմը հետևյալն է՝ սպիտակամորթներ – 89,64 %, աֆրոամերիկացիներ – 1,52 %, արմատական ամերիկացիներ (հնդկացիներ) - 0.68 %, ասիացիներ - 0.28 %, խաղաղօվկիանոսյան կղզիների բնակիչներ - 0.06 %, այլ ռասաների ներկայացուցիչներ - 6.24 %, երկու կամ ավելի ռասաների ներկայացուցիչներ - 1.58 %: Իսպանախոսները կազմում են բնակչության 14.77 %-ը՝ ռասայից անկախ։
Շրջանի բնակչության տարիքային կազմը հետևյալն է՝ 24,50 % - 18 տարեկան, 7,00 % - 18-24 տարեկան, 26,00 % - 25-44 տարեկան, 24,50 % - 45-64 տարեկան և 17,90 % - 65 և ավելի բարձր։ Շրջանի բնակչի միջին տարիքը 40 տարեկան է։ Յուրաքանչյուր 100 կնոջը բաժին է ընկնում 93,80 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 91,30 տղամարդ։


== Ծանոթագրություններ ==
Ալեքսանդր Բելյաև (աստվածաբան)

Անվան այլ կիրառումների համար տե՛ս՝ Ալեքսանդր Բելյաև (այլ կիրառումներ)Ալեքսանդր Բելյաև (հուլիսի 23 (օգոստոսի 4), 1852, Չապլիգին, Ռյազանի նահանգ, Ռուսական կայսրություն - հոկտեմբերի 29, 1919(1919-10-29)), ռուս աստվածաբան, աստվածաբանության դոկտոր։


== Կենսագրություն ==
Ծնվել է 1852 թվականի հուլիսի 23-ին Ռուսական կայսրության Ռանենբուրգ քաղաքում, մահացել է 1919 թվականի հոկտեմբերի 29-ին՝ 67 տարեկանում։
Սովորել է Մոսկվայի հոգևոր ակադեմիայում, 1876 թվականին արժանացել է Մոսկվայի հոգևոր ակադեմիայի դոցենտի կոչմանը։
1880 թվականի արժանացել է աստվածաբանության դոկտորի կոչման՝ իր «Աստվածային սեր» աշխատության համար։


== Ծանոթագրություններ ==


== Արտաքին հղումներ ==
Կենսագրությունը աստվածաբանական պորտալում, Մատենագիտություների ցանկ
Եռադաշտ

Եռադաշտ, եռադաշտյա ցանքաշրջանառություն, բնորոշ է երկրագործության ցելային համակարգին՝ ցել, աշնանացան, գարնանացան հաջորդականությամբ։ 
Աստիճանաբար դուրս մղվեց ցանքաշրջանառության ավելի կատարելագործված ձևերի կողմից։
Կոռիկոս (այլ կիրառումներ)

Կոռիկոս, կարող է վերաբերել՝

Կոռիկոս - հայկական ծովային բերդ ներկայիս Թուրքիայի Հանրապետության Մերսինի մարզի Կըզկալեսի քաղաքի մոտ
Կոռիկոս - գյուղ Արևմտյան Հայաստանում, Կիլիկիայի Ադանայի մարզում
Դիժոնի սև հաղարջի սկզբունք

Դիժոնի սև հաղարջի սկզբունք (ֆր.՝ Principe du cassis de Dijon, հայերեն տառադարձությամբ՝ Փղենսիպ դյու կասիս դը Դիժոն), Եվրոպական Միության անդամ երկրների միջև գործող փոխադարձ ճանաչման սկզբունքին տրված անվանումը, որով կանոնակարգվում են միմյանց միջև համապատասխան կարգավորումները՝ համայնքային օրենսդրական ներդաշնակեցման բացակայության պայմաններում։


== Նկարագրություն ==
Այս սկզբունքը բխում է նախկին Եվրոպական համայնքի պայմանագրի 28-րդ հոդվածից (այսօր փոխարինվել է Եվրոպական միության գործունեության մասին պայմանագրի 34-րդ հոդվածով ), որով արգելվում են տեխնիկական հովանավորչական միջոցառումները, և իր անվանումը ստացել է ևրոպական համայնքի արդարադատության դատարանի 1979 թվականի փետրվարի 20-ի թիվ 120/78  գործով կայացրած վճռի վերնագրից։
Գերմանիան մի գերմանացի ներկրողի արգելել էր Դիժոնի սև հաղարջի լիկյոր ներկրել՝ պատճառաբանելով, որ ալկոհոլում դրա պարունակությունը ցածր էր գերմանական օրենքով սահմանած նվազագույն չափից։
Դատարանը սահմանեց հետևյալը. քանի որ այս լիկյորը օրինական կերպով արտադրվում ու վաճառվում էր Ֆրանսիայում, գերմանական օրենսդրությունն արգելափակում էր ապրանքների ազատ տեղաշարժը. արգելափակում, որն արդարացված չէր ընդհանուր շահերի տեսանկյունից։ Փաստացի, սև հաղարջի պարունակությունը, որն ըստ Գերմանիայի ազգային օրենսդրության՝ ցածր էր ալկոհոլի պարունակության համար սահմանած նվազագույն չափից, ընդհանուր շահին չէր վնասել։
Հարկ է նշել, որ սույն սկզբունքը բացարձակ չէ և ԵՄ որևէ երկիր կարող է տեխնիկական սահմանափակումներ կիրառել, երբ դա անհրաժեշտ է ոչ տնտեսական բնույթի ընդհանուր շահի համար (ԵՄ գործունեության մասին պայմանագրի 36-րդ հոդված) կամ երբ դա անհրաժեշտ է «գերակա ընդհանուր շահի համար»՝ բացի նույն հոդվածով թվարկված դեպքերը։ Օրինակ կարող է ծառայել սպառողների պաշտպանության համար 2005 թվականի նոյեմբերի 24-ին Շվարցի կայացրած թիվ C-366/04 վճիռը (30-31 կետեր)։ Այս սահմանափակումը, այնուամենայնիվ, պետք է անհրաժեշտ ու համաչափ լինի, իսկ ապացուցման պարտականությունը պետք է կրի անդամ-երկիրը։ Վերջինս պետք է հաստատի, որ սահմանափակումը չափավոր է և արդյունավետորեն անհրաժեշտ ընդհանուր շահի պաշտպանության համար (Եվրոպական համայնքի հանձնաժողովի 1987 թվականի մարտի 12-ին կայացրած վճիռը՝ ընդդեմ Գերմանիայի, կետ 44)։


== Հատված ==


=== Կիրառելիությունը ԵՄ սահմաններից դուրս ===
ԵՄ Արդարադատության դատարանի դատական պրակտիկան կիրառվում է Եվրոպական տնտեսական տարածքի համաձայնությունը ստորագրող երկրների՝ Ազատ առևտրի ևրոպական ասոցիացիայի անդամների հանդեպ՝ չնայած այն հանգամանքին, որ վերջինս ունի իր դատարանը։ Շվեյցարիան, որն այս ասոցիացիայի անդամ է, բայց չի հարում ևրոպական տնտեսական տարածքին, այնումամենայնիվ միակողմանի կերպով ընդունել է այս սկզբունքը (ինքնավար կիրառում) 2010 թվականին՝ առևտրի հանդեպ տեխնիկական խոչընդոտներին վերաբերող օրենքի բարեփոխումների շրջանակներում։
Եվրոպական համայնքի ու Թուրքիայի միջև մաքսային միությանը համահունչ՝ Դիժոնի սև հաղարջի սկզբունքը նաև կիրառվում է Եվրոպական տնտեսական համայնքի ապրանքների համար՝ վերջինիս ու Թուրքիայի տարածքներում։


== Ծանոթագրություններ ==
Բայշադաս Լիտորանեասի մարզ

Բայշադաս Լիտորանեասի ագլոմերացիա (պորտ.՝ Mesorregião das Baixadas Litorâneas), վարչական մեզոշրջան Բրազիլիայում, մտնում է Ռիո դե Ժանեյրո ն ահանգի մեջ։ Բնակչությունը կազմում է 576 231 հազար մարդ 2007 թվականի տվյալով։ Զբաղեցված տարածքը 3633.803 կմ²։ Բնակչության խտությունը 159.4 մարդ/կմ²։


== Վիճակագրություն ==
Համախառն ներքին արդյունքը կազմել է 11 113 230 051,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 32 951,17 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Յանինո-2

Յանինո-2 (ռուս.՝ Янино-2), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 218 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիմենս (չափման միավոր)

Անվան այլ կիրառումների համար տե՛ս՝ ՍիմենսՍիմենս (նշանակումը՝ Սմ, S), էլեկտրական հաղորդականության չափման միավոր Միավորների միջազգային համակարգում, այս մեծությունը հակադարձ է Օհմին։
Միավորը անվանվել է գերմանացի գիտնական և գործարար Վերներ ֆոն Սիմենսի պատվին։
Ռուբեն Գաբրիելյան (նկարիչ)

Անվան այլ կիրառումների համար տե՛ս՝ Ռուբեն Գաբրիելյան (այլ կիրառումներ)
Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Ռուբեն Իսրայելի Գաբրիելյան (հուլիսի 27, 1926(1926-07-27), Բաքու, ԱԽՖՍՀ, ԽՍՀՄ - օգոստոսի 1, 2015(2015-08-01), Երևան, Հայաստան), հայ նկարիչ։
Գեղանկարչուհի Քնարիկ Հովհաննիսյանի ամուսինը։


== Կենսագրություն ==
1949 թվականին ավարտել է Բաքվի նկարչական ուսումնարանը, 1955 թվականին՝ Լենինգրադի Իլյա Ռեպինի անվան նկարչության, քանդակագործության և ճարտարապետության ինստիտուտը։ Գործերից պահվում են Հայաստանի ազգային պատկերասրահում, Դրեզդենի, ՌԴ քաղաքների թանգարաններում ու պատկերասրահներում։


== Ստեղծագործական ուղի ==
Գործերի հիմնական մոտիվն Արցախն է, ազատության և ազգային զարթոնքի թեման։ Ստեղծել է կոմպոզիցիաներ, բնանկարներ, դիմանկարներ և այլ գործեր։

«Տոն Ղարաբաղում», 1971 թ.
«Ուղերձ», 1980 թ.
«Աշունը լեռներում», 1985 թ.
«Արցախի Պրոմեթևսը», 1988 թ.
«Արցախցիներ», 1993 թ.
«Նավասարդ», 1987 թ.
«Հողը և մարդիկ», 1978 թ.Հեղինակ է նաև գրքերի ձևավորումների։


== Ցուցահանդեսներ ==
Անհատական ցուցահանդեսներ է ունեցել Չելյաբինսկում (1971 թ.), Մոսկվայում (1973 թ.), Երևանում (1989 թ., 2001 թ.), Ստեփանակերտում (1993 թ.), Մոնրեալում (1993 թ.), Սան Դիեգոյում (1996 թ., 2002 թ.)։


== Պարգևներ ==
ԼՂՀ Եղիշեի անվան մրցանակ (1995 թ.)
Վաչագան Բարեպաշտի մեդալ (2002 թ.)


== Ծանոթագրություններ ==
Վիկտոր Կուրնատովսկի

Վիկտոր Կոնստանտինի Կուրնատովսկի (ռուս.՝ Виктор Константинович Курнатовский, (հունիսի 28 (հուլիսի 10), 1868, Ռիգա, Ռուսական կայսրություն - սեպտեմբերի 19 (հոկտեմբերի 2), 1912, Փարիզ, Ֆրանսիա), ռուս բոլշևիկ հեղափոխական։
Հեղափոխական կարիերան սկսել է «Նարոդնայա վոլնա» կուսակցության շարքերում։ 1888 թվականին հեռանալով նարոդնիկներից՝ ղեկավարել է մարքսիստական խմբակ։ 1892 թվականին տարագրվել է։ Արտասահմանում մասնակցել է «Աշխատանքի ազատագրություն» խմբի աշխատանքներին։ 1897 թվականին, Ռուսաստան վերադառնալիս, ձերբակալվել և աքսորվել է, 1898 թվականին, Մինուսինսկում հանդիպել է Վլադիմիր Լենինին և Նադեժդա Կրուպսկայային, ստորագրել նրա գրած «Ռուսաստանի սոցիալ-դեմոկրատների բողոքը» (1899)։ 1900 թվականի աշնանից կուսակցական աշխատանք է կատարել Թբիլիսիում։ 1901 թվականին կրկին աքսորվել է։ 1905 թվականին փախել է Չիտա, ղեկավարել Չիտայի բանվորների զինված ապստամբությունը, որի պարտությունից հետո դատապարտվել է ցմահ տաժանակրության։ 1906 թվականին փախել է Ճապոնիա, ապա անցել Ավստրալիա։ 
1910 թվականին ծանր հիվանդ Կուրնատովսկին տեղափոխվել է Փարիզ, ուր և մահացել է։


== Ծանոթագրություններ ==
Սևանա Պետրոսյան

Սևանա Պետրոսյան (անգլ․՝ Sevana Petrosian, ծնվել է սեպտեմբերի 18, 1978, Թեհրան, Իրան), ամերիկահայ գործարար, կոսմետոլոգ, “SEV Laser” գեղեցկության կենտրոնի հիմնադիր և տնօրեն։


== Կենսագրություն ==
Ծնվել է 1978 թվականի սեպտեմբերի 18-ին Թեհրանում` Հրայր Պետրոսյանի և Էմմա Քեշիշիի ընտանիքում։ Սևանայի ընտանիքը տեղախոխվել է ԱՄՆ, երբ նա դեռ փոքր էր։
Սևանան դեռ վաղ մանկուց հետաքրքվում էր գեղեցկությամբ և խնամքի միջոցներով։ Նա պատրաստում էր իր սեփական քսուքները՝ խառնելով և փորձարկելով տարբեր ընկերությունների նյութեր և նվիրում դրանք իր ծանոթներին և մտերիմներին։


== Բիզնես ==
2010 թվականին Գլենդել քաղաքում Սևանան բացում է իր առաջին գեղեցկության սրահը։ Դա փոքրիկ սենյակ էր մեկ այլ, ավելի մեծ, գեղեցկության սրահում։ Այդ ժամանակ սրահը կրում է “Գլենդելի Լազերային Կենտրոն” (Glendale Laser Center) անվանումը։ 
Շուտով նրա մոտ են սկսում գալ անգամ հայտնի աստղերը և նա որոշում է ընդլայնել ցանցը և բացում է իր երկրորդ սրահը արդեն Վեսթ Հոլիվուդ համայնքի Մելրոզ Պլեյս փողոցի վրա և այդ ժամանակ արդեն փոխում է անվանումը և դարձնում SEV` իր անվան հակիրճ տարբերակը, որն առավել հիշվող էր և տպավորիչ։
Նրա գեղեցկության սրահ են այցելում այնպիսի հայտնիներ  ինչպիսիք են Քիմ Քարդաշյանը, Քենդալ Ջեները, Քլոյի Քարդաշյանը, Եվա Լոնգորիան, Լորի Հարվին և այլ շատ հայտնի աստղեր։


== Պարգևներ ==
20 թվականի ապրիլին Սևանան պարգևատրվել է Patron of the Year SOAR (Որբացած Հայ Օգնության Միություն) բարեգործական կազմակերպության կողմից։


== Արտաքին հղումներ ==
Sevana Petrosian Forbes CouncilsSevana Petrosian CrunchBase համակարգումSevana Petrosian of SEV Laser Aesthetics  Voyagela ամսագրում
Sevana Petrosian – SEV’s Founder & CEO SEV Laser պաշտոնական կայքում
Պաշտոնական կայք
My Ethos Spa - Քարդաշյանները օգտվում են SEV Laser-ի ծառայություններից
Sevana's Instagram - Սևանայի ինստագրամյան պաշտոնական էջը
Los Angeles-ում գեղեցկության ոլորտի սրահների մասին հոդված


== Ծանոթագրություններ ==
Կեմցի

Կեմցի (ռուս.՝ Кемцы), գյուղ Ռուսաստանի Տվերի մարզի Բոլոգովսկի շրջանի կազմում։
Բնակչությունը 2008 թվականին գրանցված տվյալներով կազմում էր 448 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիհուլա ամրոց

Լիհուլա ամրոց (էստ․՝ Lihula linnus), Էզելյան եպիսկոպոսության ամրոցը, որի ավերակները գտնվում են Էստոնիայի Լիհուլա շրջանի Լիհուլա քաղաքում։
Ամրոցը կառուցվել է դեռ XIII-րդ դարում էստերի հնագույն բնակավայրի տեղում։ Ամրոցը կառուցված էր բլրի վրա և շրջապատված էր կիսաշրջանաձև արհեստական ջրանցքով։ Ամրոցի ընդհանոր տարածքը շրջապատված էր բարձր պարսպով ու բաժանված էր երկու հավասար մասի. դրանցից մեկը պատկանում էր Լիվոնյան օրդենին, մյուսը՝ Էզելյան եպիսկոպոսությանը։
1211 թվականին Ռիգայի եպիսկոպոս Ալբերտը Լիհուլայի, իսկ հետագայում նաև ողջ Էստոնիայի եպիսկոպոս է նշանակում Դյունամյունդյան մենաստանի աբբա Թեոդերիխին, որի նստավայրն էր դառնալու Լիհուլա ամրոսը խաչակիրների գրավումից հետո։ 1220 թ.եպիսկոպոս Ալբերտը Լիհուլայի ու Էստոնիայի եպիսկոպոս է նշանակում իր եղբորը՝ Գերմանին։
1220 թվականին Լիհուլայի ճակատամարտի ընթացքում շվեդները գրավեցին էստերի քաղաքը, սակայն նույն տարում էստերը նրանց դուրս վռնդեցի ու հրդեհեցին քաղաքը, որի շինությունների մեծ մասը փայտից էին։ 1234-51 թվականներին Լիհուլա ամրոցը եղել է Էզելյան եպիսկոպոսի նստավայր։ Լիհուլայի քարե բերդը կառուցվել է 1238-1242 թվականներին Սուսերակիրների օրդենի ու Էզելյան եպիսկոպոսության կողմից։ 1238 թվականին եպիսկոպոսը ամրոցը բաժանում է երկու մասի. ամրոցի դարպասներն ու դրանց վերևում գտնվող աշտարակը անցնում է եպիսկոպոսի զինվորներին։ Եպիսկոպոսը պարտավորվում է հետագայում նոր աշտարակներ չկառուցել։ 1241-1247 թվականներին ամրոցը շարունակում է մնալ Լիվոնյան օրդենի ղեկավարների նստավայր, իսկ մինչև 1251 թվականը՝ նաև եպիսկոպոսի նաստավայր։
Ամրոցի հարավային կողմում նույնպես անցկացվում է ջրանցք, ամրացվում են բերդի անպաշտպան հատվածները, իսկ 16-րդ դարում կառուցվում են երկու նոր բաստիոն ու ջրանցք։
Ամրոցն ավերվել է Լիվոնյան պատերազմի ժամանակ և այլևս չի վերականգնվել։ Ամրոցը հիշատակվում է Տյազինի հաշտության պայմանագրում, որով ռուսները, ի թիվս այլ ամրոցների, հրաժարվում են նաև Լիհուլայի ամրոցից։
Այսօր Լիհուլայի ամրոցի տարածքում կատարվում են հնագիտական պեղումներ, փորձ է արվում հնարավորինս պահպանել մնացած ավերակները։


== Ծանոթագրություններ ==


== Արտաքին հղումներ ==
Շվեդական արխիվ.Լիհուլայի գծագրեր (1683)
Շվեդական արխիվ. Լիհուլայի ու շրջակայքի տեսարաններ (1683)
Լուհալա ամրոցը Archived 2012-08-11 at the Wayback Machine.
Lihula linnusemäele jõudnud veetrassi kaevetööd paljastasid arheoloogidele keskaegsed müürid ja keerdtrepiga keldri(չաշխատող հղում)
http://www.postimees.ee/111107/esileht/siseuudised/291969.php Archived 2008-01-19 at the Wayback Machine.
Եղեգնավանի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Եղեգնավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 12 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Eisbrecher

Eisbrecher, գերմանական ռոք-խումբ Ֆրայզինգ քաղաքից։ Հանդես են գալիս Neue Deutsche Härte, Ինդաստրիալ մետալ և Գոթիկ մետալ ոճերով։ Խումբը հիմնվել է Ալեքսանդր Վեսելսկիի ու Յոհեն Զայբերգի կողմից 2002 թվականին։ 2013 թվականի դրությամբ խումբը թողարկել է հինգ ստուդիական ալբոմ և յոթ սինգլ։


== Կազմը ==
Ալեքս Վեսելսկի - վոկալ
Յոհեն «Noel Pix» Զայբերգ - կիթառ, ծրագրավորում
Աքիմ Ֆերբեր - հարվածային
Յուրգեն Փլանգեր - ռիթմ-կիթառ
Ռուփերթ Քեփլինգեր - բաս


== Սկավառակագրություն ==
Ստուդիական ալբոմներ2004։ Eisbrecher
2006։ Antikörper
2008։ Sünde
2010։ Eiszeit
2012։ Die Hölle muss wartenՍինգլներ2003։ Mein Blut
2003։ Fanatica
2006։ Leider
2006։ Vergissmeinnicht
2008։ Kann denn Liebe Sünde sein?
2010։ Eiszeit
2011։ VerrücktՏեսահոլովակներ2005։ Schwarze witwe
2006։ Vergissmeinnicht
2010։ Eiszeit
2011։ Verrückt
2012։ Die Hölle muss warten
2012։ Miststück (Megaherz խմբի կավեր)


== Արտաքին հղումներ ==
Պաշտոնական կայք Archived 2005-12-16 at the Wayback Machine. (գերմ.) (գերմ.)
Պաշտոնական կայք (ռուս.)
Շերստինո (գյուղ, Արզամասկի շրջան)

Անվան այլ կիրառումների համար տե՛ս՝ ՇերստինոՇերստինո (ռուս.՝ Шерстино), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ISSN

Գրանցման համարի միջազգային ստանդարտ (ԳՀՄՍ) (անգլ.՝ ISSN - International Standard Serial Number), ութ թվանիշով եզակի համար, որն օգտագործվում է տարբեր լեզուներով տպագրությամբ կամ էլեկտրոնային ձևով հրատարկվող պարբերականի նույնականացման նպատակով։ Տարբեր լեզուներով տպագրությամբ և էլեկտրոնային ձևով հրատարկվող նույն պարբերականը կարող է ունենալ նույնականացման համար ըստ լեզուների Տպագրվող պարբերականի ԳՀՄՍ-ի (ՏՊ-ԳՀՄՍ, P-ISSN) և ըստ Էլեկտրոնային պարբերականի ԳՀՄՍ-ի (ԷՊ-ԳՀՄՍ, e-ISSN, eISSN)։
ԳՀՄՍ համակարգն առաջին անգամ մշակվել է Ստանդարտացման միջազգային կազմակերպության (ՍՄԿ — ISO) կողմից 1971 թ․ որպես ISO 3297 ստանդարտ, որի պատասխանատուն ISO TC 46/SC 9 ենթակոմիտեն է։
Վիքիպեդիայի հոդվածներում պարբերականի հրատարակության նույնականցման հղումն իրականացվում է Կաղապար:ISSN-ում համարի գրառմամբ՝ {{ ISSN | համար }}։ Օրինակ, 0002-3035, 1068-3372 և 1934-9378 համարներն օգտագործվում են ՀՀ ԳԱԱ տեղեկագիր․ Ֆիզիկա ամսագրի, համապատասխանաբար, ISSN 0002-3035 տպագիր ռուսերեն, ISSN 1068-3372 տպագիր անգլերեն և ISSN 1934-9378 էլեկտրոնային անգլերեն հրատարակությունների նույնականացման հղումները ստեղծելու համար։


== Ծանոթագրություններ ==


== Տես նաև ==
Կաղապար:ISSN


== Արտաքին հղումներ ==
 ԳՀՄՍ միջազգային կենտրոն, http://www.issn.org/ 
«Քարտավորում» (PDF), ԳՀՄՍ ուղեցույց, ԳՀՄՍ միջազգային կենտրոն, արխիվացված  օրիգինալից 2011-08-07-ին, https://web.archive.org/web/20110807122923/http://www.issn.org/files/issn/Documentation/Manuels/ISSN-MANUAL_JAN09.pdf, վերցված է 2013-12-29 .
Որոնում ԳՀՄՍ համարների միջոցով
63800 ԳՀՄՍ համարների և անվանումների ցանկ
Էլեական դպրոց

Էլեական դպրոց (մ.թ.ա. 6-րդ դարի վերջ-5-րդ դարի առաջին կես), Հին հունական փիլիսոփաների խումբ։ Անունը ծագել է հարավային Իտալիայի Էլեա քաղաքից։ Այստեղ են ծնվել մի խումբ հունական փիլիսոփաներ, որոնց փիլիսոփայական ուսմունքն ունենալով սկզբունքային ընդհանուր գծեր՝ կոչվել է Էլեական դպրոց։ Էլեական դպրոցի փիլիսոփաները հանգել են այն եզրակացության, որ, հակառակ հերակլիտյան շարժման փիլիսոփայության, իսկական գոն անփոփոխելի է ու միատեսակ։
Էլեական դպրոցի ներկայացուցիչներ են Քսենոփանեսը, Պարմինեդեսը և Զենոնը։ Նրանց անվան հետ է կապված Էլեական դպրոցի զարգացման էտապները։ Այս դպրոցի երեք խոշոր ներկայացուցիչները ոչ միայն փիլիսոփաներ են եղել, այլ նաև քաղաքական գործիչներ։
Էլեական դպրոցի առաջին ներկայացուցիչը Քսենոփանես Կոլոփանեցին է։


== Տես նաև՝ ==
Քսենոփանես
Պարմենիդես
Զենոն
Մելլիս Սամոսացի


== Աղբյուրներ ==
Նատուխաևսկայա

Նատուխաևսկայա (ռուս.՝ Натухаевская), ստանիցա Ռուսաստանի Դաշնության Կրասնոդարի երկրամասի Նովոռոսիյսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 6922 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թուղթ առ Տիտոս

Պողոս առաքյալի նամակը Տիտոսին (Ա Թուղթ առ Տիտոս), Նոր Կտակարանի մաս կազմող գիրք, Պողոս առաքյալի Հովվական նամակներից մեկը։ Նոր Կտակարանի ամենակարճ նամակներից մեկը։


== Հասցեատերը ==
Տիտոսը հեթանոսությունից դարձած քրիստոնյա էր, Պողոսի կարևոր գործակիցներից մեկը նրա առաքելության ժամանակ։ Պողոսն այս նամակն ուղղել է իր երիտասարդ օգնականին, որը տվյալ պահին մնացել էր Կրետեում՝ եկեղեցու գործերը տնօրինելու համար։


== Գրության վայրը և թվականը ==
Նամակը գրվել է 63-64 թվականներին, Մակեդոնիայում։


== Նամակի բովանդակությունը ==
Թեև նամակն ուղղված է եկեղեցու հովիվներին, սակայն նամակի բովանդակությունը ցույց է տալիս, որ այն օգտակար կարող է լինել նաև համայնքների համար։
Նամակն ունի երեք գլխավոր մտահոգություն։

Պողոսը հիշեցնում է Տիտոսին, թե ինչպիսի նկարագրի տեր պետք է լինեն եկեղեցու առաջնորդները, հատկապես վատ բարոյականի տեր կրետացիների մեջ։
Հորդորներ է տալիս Տիտոսին, որ միշտ ուսուցանի եկեղեցու բոլոր խավերին՝ ծեր մարդկանց և կանանց, երիտասարդներին և ստրուկներին։
Քրիստոնեական վարքի և առաքինությունների հորդորներ է տալիս բոլորին, որպեսզի լինեն խաղաղասեր ու ազնիվ և հեռու մնան ատելությունից, բանավեճերից և պառակտումներից։ Նույնպիսի հորդորներ է տալիս նաև Տիտոսին։


== Նամակի կառուցվածքը ==
Ողջույն (1.1-4)
Եկեղեցու պաշտոնյաները և նրանց պարտավորությունները (1.5-16)
Զանազան խմբավորումների պարտականությունները եկեղեցում (2.1-15)
Հորդորներ և ազդարարություն (3.1-11)
Վերջաբան (3.12-15)


== Աղբյուրներ ==
Սարկավագագիրք
Տուր ձեռքդ, պստլո

«Տուր ձեռքդ, պստլո», Գուրգեն Խանջյանի հինգերորդ վեպը, որը հրատարակվել է 2017 թվականին «Անտարես» հրատարակչությունում։ Խմբագիր՝ Արքմենիկ Նիկողոսյան, շապիկի նկարը՝ Լիանա Ղուկասյանի, հեղինակի լուսանկարը՝ Անահիտ Հայրապետյանի, կազմի ձևավորումը՝ Վիտալի Ասրիևի։ 328 էջ։
Հեղինակը վեպի վրա աշխատել է մոտ երեք տարի։ Գրքի շնորհանդեսը տեղի է ունեցել Երևանում 2017 թվականի հունիսի 17-ին։ 2017 թվականի հունիսի 23-ին գիրքը եղել է «Արմենպրես» լրատվական գործակալության «Երևանյան բեսթսելեր» նախագծի առաջին հորիզոնականում։


== Գրքի հանձնարարականը ==
Բուն իրականություն և ցանկալի իրականություն, ու երկուսում էլ ապրելու զարմանալի կարողություն, որը միևնույն ժամանակ դառնում է հոգեբանական անհաղթահարելի բեռ։ Անցյալն անընդհատ կանչում է, գրավում, իսկ ներկան սպանում է անցյալի լավագույն հիշողությունները։ Ինչպե՞ս վարվել՝ արհեստականորեն վայելել անցյալի քաղցրությո՞ւնը, թե՞ հաղթահարել կարոտն ու փորձել այդ կերպ հաղթահարել նաև ներկայի տաղտուկը։ Իսկ գուցե կա երրո՞րդ ճանապարհը։ «Տուր ձեռքդ, պստլո» վեպը ժամանակների ու իրականությունների տարուբերումների մեջ մոլորված մարդու պատմություն է, որը, այնուամենայնիվ, ունակ է հաղթելու։


== Կարծիքներ գրքի մասին ==


== Ծանոթագրություններ ==


== Արտաքին հղումներ ==
Տուր ձեռքդ, պստլո
Գրադարակ. «Տուր ձեռքդ, պստլո»
Ռուզիե

Ռուզիե (ֆր.՝ Rouziers), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 130 մարդ, բնակչության խտությունը` 15.10 մարդ/կմ²։ Բնակավայրը զբաղեցնում է 8.61 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 130 կմ հարավ-արևմուտք, Օրիյակ քաղաքից` 24 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 63 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 10։ Ակտիվության ցուցանիշը կազմում է 84,1 %։ 53 աշխատունակ մարդկանցից աշխատել է 50 անձ (27 տղամարդ և 23 կին)։ Գործազուրկ են եղել 3 անձ (0 տղամարդ և 3 կին)։ 10 անաշխատունակներից 2-ը եղել են աշակերտներ կամ ուսանողներ, 4-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուսպենկա (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ՈւսպենկաՈւսպենկա (ռուս.՝ Успенка, բաշկիրերեն՝ Успенка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 143 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զամեխով

Զամեխով (ուկրաիներեն՝ Заміхів), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Զամեխով գյուղում բնակվում էր 757 մարդ։ Բնակավայրը զբաղեցնում է 2,96 կմ² տարածք։ Բնակչության խտությունը կազմում էր 255,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոլոտարևսկի գյուղական խորհուրդ (Կոբելյակսկի շրջան)

Զոլոտարևսկի գյուղական խորհուրդ  (ուկրաիներեն՝ Золотарівська сільська рада), Ուկրաինայի Պոլտավայի մարզի Կոբելյակսկի շրջանում։
2001 թվականի տվյալներով Զոլոտարևսկի գյուղական խորհրդում բնակվում էր 749 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Նովոսպասկոե (քաղաքատիպ ավան, Նովոսպասսկի շրջան)

Անվան այլ կիրառումների համար տե՛ս՝ ՆովոսպասկոեՆովոսպասկոե (ռուս.՝ Новоспасское), քաղաքատիպ ավան Ռուսաստանի Ուլյանովսկի մարզի Նովոսպասսկի շրջանի կազմում։
Բնակչությունը 2010 թվականին գրանցված տվյալներով կազմում էր 11075 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զեյվա (Զանգեզուրի գավառ)

Անվան այլ կիրառումների համար տե՛ս՝ Զեյվա (այլ կիրառումներ)Զեյվա, գյուղ Արևելյան Հայաստանի Ելիզավետպոլի նահանգի Զանգեզուրի գավառում։  Մտնում էր Գորիսի ոստիկանական շրջանի մեջ։


== Պատմություն ==
Եղել է հայաբանակ գյուղ։


== Բնակչություն ==
1907 թվականին գյուղն ունեցել է 278 հայ, իսկ 1908-ին՝ 820 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Վահան Արծրունի (3-րդ դար)

Վահան Արծրունի (3-րդ դար - 3-րդ դար), հայ նախարար Մեծ Հայքում, Վասպուրական աշխարհի Մեծ Աղբակ գավառի տանուտերը, Մուշեղ Արծրունու որդին, Ներսեհ Արծրունու հայրը, Արծրունիների նախարարական տոհմից։


== Ծանոթագրություններ ==
Ծովածոց (ֆիլմ, 2012)

Ծովածոց (անգլ.՝ The Bay), ամերիկյան ֆիլմ։ Թողարկվել է 2012 թվականին։ Ռեժիսորը Բարի Լևինսոնն է։


== Սյուժե ==
Ֆիլմը մոնտաժվել է մի փոքրիկ քաղաքի սիրողական և պրոֆեսիոնալ տեսանյութերով։


== Դերերում ==
Կետեր Դոնոխիու - Դոննա Տոմպսոն
Ուիլ Ռոջերս - Ալեքս
Ռոբերտ ԷԹրեվիլեր - Բժիշկ Ուիլյամս
Ստեֆան Կանկեն - Բժիշկ Աբրամս
Քրիստոֆեր Դենհամ - Սեմ
Նենսի Ալուկա - Ժակլին


== Ծանոթագրություններ ==


== Արտաքին հղումներ ==
Ծովածոց ֆիլմը Internet Movie Database կայքում